CELEX: 31993R0979
Language: el
Date: 1993-04-26 00:00:00
Title: Κανονισμός (ΕΟΚ) αριθ. 979/93 της Επιτροπής της 26ης Απριλίου 1993 που τροποποιεί τον κανονισμό (ΕΟΚ) αριθ. 1496/80 περί δηλώσεως των στοιχείων για τον καθορισμό της δασμολογητέας αξίας και περί παροχής των σχετικών εγγράφων

Avis juridique important

|

31993R0979

Κανονισμός (ΕΟΚ) αριθ. 979/93 της Επιτροπής της 26ης Απριλίου 1993 που τροποποιεί τον κανονισμό (ΕΟΚ) αριθ. 1496/80 περί δηλώσεως των στοιχείων για τον καθορισμό της δασμολογητέας αξίας και περί παροχής των σχετικών εγγράφων  

Επίσημη Εφημερίδα αριθ. L 101 της 27/04/1993 σ. 0007 - 0007

ΚΑΝΟΝΙΣΜΟΣ (ΕΟΚ) αριθ. 979/93 ΤΗΣ ΕΠΙΤΡΟΠΗΣ της 26ης Απριλίου 1993 που τροποποιεί τον κανονισμό (ΕΟΚ) αριθ. 1496/80 περί δηλώσεως των στοιχείων για τον καθορισμό της δασμολογητέας αξίας και περί παροχής των σχετικών εγγράφωνΗ ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1224/80 του Συμβουλίου της 28ης Μαΐου 1980 περί της δασμολογητέας αξίας των εμπορευμάτων (1), όπως τροποποιήθηκε τελευταία από τον κανονισμό (ΕΟΚ) αριθ. 4046/89 (2), και ιδίως το άρθρο 16,  Εκτιμώντας:  ότι στο άρθρο 1 του κανονισμού (ΕΟΚ) αριθ. 1496/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3272/88 (4), προβλέπεται, ειδικότερα, υπόδειγμα εντύπου D.V.1 για τη δήλωση στοιχείων σχετικών με τη δασμολογητέα αξία- ότι πρέπει να αντικατασταθούν οι αξίες που αναφέρονται στο άρθρο 2 παράγραφος 1 στοιχείο α) του κανονισμού (ΕΟΚ) αριθ. 1496/80, κάτω από τις οποίες τα κράτη μέλη μπορούν να παραιτηθούν από την απαίτηση υποβολής της δήλωσης στοιχείων σχετικών με τη  δασμολογητέα αξία και να ληφθεί υπόψη ο πληθωρισμός που έχει μεσολαβήσει μετά την τελευταία αναθεώρηση των αξιών αυτών- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Δασμολογητέας Αξίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 1 στοιχείο α) του κανονισμού (ΕΟΚ) αριθ. 1496/80 το ποσό "3 000 Ecu" αντικαθίστανται από το ποσό "5 000 Ecu".  Άρθρο 2  Ο παρών κανονισμός αρχίζει να ισχύει από την 1η Μαΐου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Απριλίου 1993.  Για την Επιτροπή Christiane SCRIVENER Μέλος της Επιτροπής (1) ΕΕ αριθ. L 134 της 31. 5. 1980, σ. 1.  (2) ΕΕ αριθ. L 388 της 30. 12. 1989, σ. 24.  (3) ΕΕ αριθ. L 154 της 21. 6. 1980, σ. 16.  (4) ΕΕ αριθ. L 291 της 25. 10. 1988, σ. 49.